Jeff Bezos a anunțat că Blue Origin a vândut deja bilete în valoare de 100 de milioane de dolari pentru viitoarele zboruri.
Fostul CEO Amazon Jeff Bezos a devenit al doilea miliardar care a călătorit în spaţiu. Blue Origin a vândut deja bilete în valoare de 100 de milioane de dolari pentru viitoarele zboruri. "Cererea este foarte, foarte ridicată", a spus Bezos.
Jeff Bezos spune că Blue Origin a vândut bilete pentru următoarele zboruri ale Blue Origin în valoare de 100 de milioane de dolari, la o zi după ce fondatorul Amazon a călătorit în spaţiu.Fostul CEO Amazon Jeff Bezos a devenit al doilea miliardar care a călătorit în spaţiu prin intermediul companiei pe care a fondat-o, zburând la bordul rachetei Blue Origin "New Shepard".Blue Origin a deschis vânzările de bilete în dimineaţa de dinaintea zborului efectuat de Bezos, miliardarul declarând în conferinţa de presă de după zbor că firma se apropie deja de "100 de milioane de dolari în ceea ce priveşte vânzările de bilete", notează Business Insider, citat de Ziarul Financiar.Citește și Primele imagini de la bordul New Shepard, racheta cu care Jeff Bezos a zburat în spațiu. Încă nu este clar dacă Blue Origin a vândut sau nu bilete înainte de deschiderea oficială de marţi, 20 iulie.Preţurile locurilor din interiorul navei nu au fost dezvăluite"Cererea este foarte, foarte ridicată. Vom construi mai multe propulsoare pentru a zbura mai eficient, lucrând între timp la aspectele operaţionale ale companiei", a declarat cel mai bogat om din lume.Bezos şi Blue Origin nu au dezvăluit preţurile locurilor din interiorul navei, care a călătorit la aproximativ 100 de kilometri deasupra suprafeţei Pământului.Totuşi, un loc la bordul New Shepard a fost vândut în cadrul unei licitaţii pentru 28 de milioane de dolari, însă câştigătorul a renunţat la oportunitate din cauza unor "conflicte privind planificarea evenimentului". Locul său a fost ocupat de olandezul Oliver Daeman, care – la 18 ani – a devenit cea mai tânără persoană care a călătorit vreodată în afara Terrei.Un bilet către spaţiul cosmic costă 250.000 în cadrul Virgin Galactic, preţ care include şi echipamentul necesar misiunii. Fondatorul companiei, Richard Branson, a călătorit în afara Pământului pe 11 iulie.